****

**ประกาศองค์การบริหารส่วนตำบลปอพาน**

**เรื่อง ประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์**

**โรงเรือนสิ่งปลูกสร้าง จากกรมธนารักษ์เพื่อใช้สำหรับคำนวณภาษีที่ดินและสิ่งปลูกสร้าง**

**ประจำปี พ.ศ.2566**

**………………………………………………………………..**

 อาศัยอำนาจตามความในมาตรา 35 และมาตรา 36 แห่งพระราชบัญญัติภาษีที่ดินและสิ่งปลูกสร้าง พ.ศ.2562 กำหนดให้ธนารักษ์หรือสำนักงานธนารักษ์พื้นที่ และแต่กรณีส่งบัญชีกำหนดราคาประเมินทุนทรัพย์ที่ดินและสิ่งปลูกสร้างที่เป็นหรือสิ่งปลูกสร้างที่เป็นห้องชุด ตามมาตรา 35 ให้แก่องค์กรปกครองส่วนท้องถิ่นซึ่งมีที่ดินและสิ่งปลูกสร้างหรือสิ่งปลูกสร้างที่เป็นห้องชุดนั้นตั้งอยู่ในเขตองค์กรปกครองส่วนท้องถิ่น ภายในสามสิบวันนับแต่วันที่คณะอนุกรรมการประจำจังหวัดประกาศใช้ราคาประเมินทุนทรัพย์ และตามหนังสือของกรมส่งเสริมการปกครองท้องถิ่น ด่วนที่สุด ที่ มท 0808.3/ว21488 เรื่องแจ้งให้หน่วยงานดาวน์โหลดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้าง จากเว็บไซต์ของกรมธนารักษ์ นั้น

 งานเร่งรัดและจัดเก็บรายได้ กองคลัง องค์การบริหารส่วนตำบลปอพาน ได้ดำเนินการดาวน์โหลดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้างในเขตตำบลปอพานเรียบร้อยแล้ว จึงขอประกาศประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้าง จากกรมธนารักษ์เพื่อใช้สำหรับคำนวณและจัดเก็บภาษีที่ดินและสิ่งปลูกสร้าง ประจำปี พ.ศ.2566 ดังรายละเอียดปรากฏแนบท้ายประกาศนี้

หากมีข้อสงสัยประการใดสามารถติดต่อสอบถามได้ที่งานเร่งรัดและจัดเก็บรายได้ กองคลัง องค์การบริหารส่วนตำบลปอพานนวันและเวลาราชการ โทร.043-989057 โทรสาร.043-989099 และเว็บไซต์องค์การบริหารส่วนตำบลปอพาน [www.porpan.go.th](http://www.porpan.go.th)

 จึงประกาศมาเพื่อทราบโดยทั่วกัน

 ประกาศ ณ วันที่ 26 เดือน ธันวาคม พ.ศ.๒๕๖5



( นายบุญแฝง เถิงบุญ )

นายกองค์การบริหารส่วนตำบลปอพาน